ועדת הכספים, כנסת 20, פרוטוקול מספר 448, 2016-08-15 10:35

משה גפני: אנחנו עוברים לסעיף הבא בסדר היום: תקנות מס הכנסה (פחת) (הוראת שעה), התשע"ו-2016.

משה גפני: מי מציג?

<ישי פרלמן: אני מרשות המסים.

<ישי פרלמן: אנחנו באים להציע פה הטבה, פחת מואץ לנהגי המוניות, שבאה לקדם רכישה של מוניות היברידיות, עם כל היתרונות שבדבר.

<ישי פרלמן: ההטבה היא שבמקום 25% פחת כפי שכתוב בתקנות הפחת יהיה למי שרוכש מונית היברידית בתקופת הוראת השעה 33.333% פחת.

<ישי פרלמן: זה יקדם את ההוצאות וייתן הטבה שאמורה להיות תמריץ לרכישה של מוניות.

מיקי לוי: מה העלות לאוצר המדינה ומאיפה תביאו את הכסף?

<אורי זיסקינד: העלות צריכה להיות עד כ-3 מיליון שקל לשנה, אבל גם העלות הזו יכולה, האופי של ההטבה- - -

מיקי לוי: 3 מיליון שקל זה לא סכום.

משה גפני: למה הוא לא יכול לחזור בו מהבחירה?

משה גפני: למה המצאתם את זה?

משה גפני: זה לא מופיע בהחלטת הממשלה.

<ישי פרלמן: אנחנו רוצים שאנשים לא יתחילו לשחק עם זה.

משה גפני: אבל הממשלה לא החליטה על כך.

משה גפני: למה המצאתם את זה?

משה גפני: אני נהג מונית היברידית.

משה גפני: החלטתי, ובמהלך הזמן התברר לי שאני הולך להפסיד מזה בגלל שאין לי סכום כזה גדול, אין לי אחוזים כאלה גבוהים.

משה גפני: למה אתם מפריעים לי?

משה גפני: תנו לי לחזור.

רחל עזריה: למה אתה מפסיד מזה?

משה גפני: כי אני לא מגיע ל-33.3% פחת.

רחל עזריה: אבל לא מפסידים מרכב היברידי.

מיקי רוזנטל: זה החישוב של הפחת.

רחל עזריה: אבל אתה לא מפסיד.

רחל עזריה: אתה פשוט לא מרוויח.

רחל עזריה: זה לא אותו דבר.

משה גפני: נשמע את ארגון נהגי המוניות, בבקשה.

משה גפני: רשות המסים עושה לכם טוב.

<יהודה בר-אור: אני יושב-ראש איגוד נהגי המוניות הארצי ויושב לצדי חברי פריד אברהם אז כולנו פה ביחד תחת קורת גג אחת.

<יהודה בר-אור: התקנה הזאת יכולה להיטיב אתנו, זה ברור, כאשר נקבע פחת מואץ, אבל צריך לבדוק שהיבואנים שאיתם אנחנו צריכים לעשות את העסקה הזאת יתנו לנו את כל התנאים שביקשנו מהם.

<יהודה בר-אור: שמעתי פה מן המשרד להגנת הסביבה שזה סוכם, וגם ממשרד האוצר, אבל עדיין לא ראינו מסמך בנושא.

<יהודה בר-אור: ברגע שיסוכם שאנחנו מקבלים אחריות – הרי אנחנו לא יכולים להיות עם אחריות רגילה של היברידי, של 100,000 קילומטר, פשוט כי נהג מונית עושה בממוצע 80,000 קילומטר בשנה.

<יהודה בר-אור: לכן צריך להיות אותו דבר כמו בסולר, שנתיים אחריות ללא הגבלת קילומטרים.

<יהודה בר-אור: אם הדבר הזה יוסדר והיבואנים יוכלו לתת לנו את ההטבה הזאת אז זה תקנה טובה מאוד ואני מברך את משרד האוצר על זה.

משה גפני: מה אתם אומרים?

<אמיר זלצברג: אני מן המשרד להגנת הסביבה.

<אמיר זלצברג: אנחנו בעלי האינטרס פה.

<אמיר זלצברג: יהודה בר-אור מציין שהיבואנים יציעו אחריות יבואן מורחבת לכלי הרכב ההיברידיים.

<אמיר זלצברג: זה עניין עסקי.

<אמיר זלצברג: אנחנו כמובן בעד, וגם פנינו אליהם ואנחנו מנסים לעודד אותם לעשות את זה, אבל זו סוגיה עסקית שלא שייכת לתקנות.

<אמיר זלצברג: כאן מדובר על הטבה נפרדת, שלא גורעת בכלום ולא פוגעת בכלום.

<אמיר זלצברג: בין אם הוא נשאר בדיזל ובין אם הוא עובר להיברידי זה לא פוגע באף אחד, ואם הוא עובר להיברידי אז הוא מרוויח.

<יהודה בר-אור: פרט למילה אחת שאמר היושב-ראש, והוא אמר את זה בחוכמה רבה, שהוא יוכל להחליט בעצמו אם לחזור או לא.

<יהודה בר-אור: אם היו קובעים 200,000 קילומטר ואת האחריות הזאת אז אין מה לחזור, זה עסקה מצוינת, אבל אם הם לא יעשו את זה אז איפה אנחנו עומדים?

<יהודה בר-אור: אולי זה לא עסקה מצוינת.

מיקי לוי: אבל על רכב רגיל אתה גם מקבל את אותן שנות אחריות, אתה לא מקבל פי שתיים.

<יהודה בר-אור: אני מקבל 200,000 קילומטר או בלי הגבלת קילומטרים על כל הרכבים שכרגע משמשים כמוניות.

משה גפני: למה אתם מכריחים אותו להישאר בזה לאורך כל חיי הרכב?

משה גפני: אם אחרי שנה הוא יראה שזה לא טוב אולי הוא ירצה לחזור למתכונת הקודמת.

משה גפני: הרי אתם מאפשרים לו גם עכשיו על-פי בחירתו.

משה גפני: אני לא יודע על סמך מה.

משה גפני: החלטת הממשלה לא הייתה כזו.

<אורי זיסקינד: ההחלטה לא כוללת בכלל את האפשרות של בחירה של המהלך.

<אורי זיסקינד: ההחלטה כוללת הטבה שניתנת רק עד 33% פחת.

<שלומית ארליך: אבל היום כבר קיימת הטבה של 25%.

<אורי זיסקינד: ההחלטה המקורית הייתה לקבוע 33%, נקודה, לא לאפשר לו לבחור 25% או 33%.

<אורי זיסקינד: אלא שאנחנו תוך כדי התקדמות ויישום ראינו שיכולים להיות מקרים שבהם לא משתלם לו לקחת 33%.

<אורי זיסקינד: לכן חזרנו אחורה ונתנו בתוך התקנה גם אפשרות לנהג לבחור בשנה הראשונה, להחליט אם הוא רוצה להישאר במסלול הרגיל של 25% כפי שהיה עד היום או לקחת את האפשרות של ה-33%.

<אורי זיסקינד: כלומר, יש לו פה אפשרות מלאה לבחור מה טוב לו.

<אורי זיסקינד: אלא שכמובן בעייתי תפעולית לבוא בשנה השנייה או בשנה השלישית, אחרי שהוא התחיל עם פחת של 33%, ולהגיד שהוא חוזר בו.

משה גפני: אני לא מבין את ההתעקשות הזאת.

משה גפני: הייתה גם החלטה שבמשך 4 שנים יהיה פטור ממס קנייה.

משה גפני: זה התקבל בשנת 2013.

<אורי זיסקינד: זה צעד אחר.

<שלומית ארליך: הצעד הזה בוצע?

<אורי זיסקינד: לא, עדיין לא.

משה גפני: למה?

<אורי זיסקינד: גם שם זה קרוב מאוד למימוש, זה כבר הגיע לשר ויגיע בשבועות הקרובים להערכתי.

<שלומית ארליך: החלטת הממשלה מדברת על שנת 2013 גם לגבי ההחלטה הזאת.

משה גפני: 3 שנים עברו מאז.

<יהודה בר-אור: דנו אתנו על הנושא רק עכשיו ועדיין לא הגענו ל-100% הסכמות.

<יהודה בר-אור: יש הסכמות על 99%.

משה גפני: תורידו את העניין שהוא יישאר לעולם ועֵד עם זה.

משה גפני: אם הוא רוצה לחזור – תנו לו לחזור.

משה גפני: אם אתם עושים דבר טוב, תעשו דבר טוב עד הסוף.

משה גפני: אני נהג מונית שנוהג ברכב היברידי.

משה גפני: נתתם לי את ההטבה הזאת והלכתי עליה.

משה גפני: אני מבין שבאמצע השנה אי אפשר לשנות, אבל עברה שנה – תנו לי, אני רוצה לחזור חזרה.

משה גפני: תנו לי, זה הכול.

משה גפני: לא הממשלה.

משה גפני: אתם.

משה גפני: בשביל מה?

משה גפני: למה צריך להתעקש?

משה גפני: בסדר, הסכמתם.

<ישי פרלמן: מבחינה תפעולית זה בעייתי.

משה גפני: די.

משה גפני: הסכמתם.

משה גפני: אי אפשר לעבוד אתכם ככה.

<ישי פרלמן: זה קיים גם בתקנות אחרות, קיים מנגנון דומה, שאתה יכול לבחור בהתחלה, ואז אתה בוחר.

משה גפני: פה זה מנגנון אחר.

משה גפני: אנחנו פוגעים יותר מדי בנהגי המוניות בשנים האחרונות.

משה גפני: יש לנו הזדמנות לעשות להם קצת יותר טוב.

מיקי לוי: אל תורידו לו את הפחת.

מיקי לוי: תורידו את הפחת המואץ רק לשנה ולא לשנתיים, ואם הוא רוצה להיפטר מן האוטו אחרי שנה – זהו.

<ישי פרלמן: את זה הוא יכול לעשות.

<ישי פרלמן: בזה אין בעיה על-פי הגישה שלנו.

משה גפני: שלא יהיה כתוב כאן שזה נשאר לעולם ועֵד.

<פריד אברהם: לחזק את מה שכבודו אמר, היות ולא כל הרכבים, לא כל המבחר הגדול שקיים היום לנהג מונית יהיה קיים, אנחנו עדיין לא יודעים מי יהיה ומי לא יהיה, לכן טוב אדוני דורש עבורנו, שתהיה לנו אפשרות, אם לא יהיה מלאי גדול.

משה גפני: תקבלו את זה.

<פריד אברהם: תודה.

משה גפני: מה יש לכם?

משה גפני: אני מתחיל לקבל חררה ממה שיקרה בחוק ההסדרים.

משה גפני: לא נוכל להגיע קצת לפשרות?

מיקי רוזנטל: זה קצת מצחיק.

מיקי רוזנטל: אמרת שכל ההיקף של העניין הוא 3 מיליון שקלים אז אולי יהיה עוד 30,000 שקלים ימינה או שמאלה.

משה גפני: גם לא יהיה.

משה גפני: הם מתכוונים לטובתם.

<אורי זיסקינד: הלכנו כאן צעד אחד קדימה.

משה גפני: בסדר, אני מברך אתכם על זה.

<אורי זיסקינד: כל העניין של הבחירה הולך לכיוון- - -

משה גפני: בסדר, מצוין.

משה גפני: על זה אומרים חז"ל: "המתחיל במצווה אומרים לו גמור".

<אורי זיסקינד: תפעולית ברגע שהתחלנו להפעיל מהשנה הראשונה כשהוא בחר- - -

משה גפני: והתברר לו שהוא טעה.

<אורי זיסקינד: זה לא מתברר בשנים הבאות.

<אורי זיסקינד: אבל לבוא אחורה אחרי שהתחלנו במסלול של 33%- - -

משה גפני: לא אחורה.

משה גפני: הוא אומר: אני רוצה לחזור למסלול.

משה גפני: מה שהיה עד היום – היה.

<אורי זיסקינד: בשנה השנייה לחשב לפי 25%?

<אורי זיסקינד: תפעולית יש עם זה מורכבות ובעייתיות.

משה גפני: כמעט התחלתי לעבוד ברשות המסים מרוב מה שאתם עושים לי פה.

משה גפני: .. בא נהג המונית ואומר: אני הולך למסלול של 33.3%.

משה גפני: הוא הלך.

משה גפני: שנה, שנתיים.

משה גפני: הוא משלם לפי זה והכול בסדר.

משה גפני: התברר לו שהוא טועה, שהמונית שלו לא שווה את ה-33.3%.

משה גפני: הוא בא אליכם ואומר: אני רוצה לחזור חזרה.

משה גפני: למה לא לתת לו?

<ישי פרלמן: זה לא הסוגיה.

משה גפני: זה הסוגיה.

משה גפני: זה החשבונות שלו.

משה גפני: אני לא רוצה להגיד לכם את כל החשבונות שלי כנהג ברכב היברידי.

משה גפני: יש לי חשבון.

משה גפני: אני רוצה לחזור חזרה.

משה גפני: למה אתם לא נותנים לי? תנו לי.

משה גפני: האמינו לי, לא יקרה שום דבר.

משה גפני: בסדר?

משה גפני: מה יש לכם?

משה גפני: תשעה באב היה אתמול.

רחל עזריה: מה הסיפור?

רחל עזריה: מה הפער?

<אורי זיסקינד: העניין הוא תפעולי.

משה גפני: ההיקף קטן מאוד, זה על מקרה אחד או שניים או עשרה של נהגי מוניות.

משה גפני: שפעם אחת ועדת הכספים תוכל להגיד שהיא עשתה משהו בשביל נהגי המוניות.

רחל עזריה: אז בואו נעשה משהו משמעותי.

משה גפני: משהו משמעותי הם לא יתנו לך לעשות.

מיקי לוי: אז בואו נעשה משהו בכל שנת כספים עגולה.

מיקי לוי: זה יקל עליכם.

מיקי לוי: אם ההטבה היא פחת ואתה מוריד אותה רק אחת לשנה אז מה ההתעקשות?

מיקי לוי: תסבירו לי חשבונאית.

משה גפני: סתם, סתם.

<ישי פרלמן: בדרך כלל פחת עובד על-פי נכס ממועד הקנייה.

<ישי פרלמן: אחרי כן הפחת יורד בכל שנה בצורה ליניארית עד שהוא משלים ל-100%.

<ישי פרלמן: פה זה יוצר מצב שבשנה אחת זה 33%, בשנה שנייה זה 25% וזה מסבך את כל המערכת.

רחל עזריה: זה מסבך לכם את המערכת החשבונאית?

משה גפני: רבותי, עם כל הכבוד, נצטרך לנהל פה ויכוח על דירה שלישית אז עכשיו ננהל ויכוח על שני נהגי מוניות?

רחל עזריה: זה פשוט מסבך לכם את החשבונות?

משה גפני: לא מסבך שום דבר.

<ישי פרלמן: הרב גפני, אבל אם כן אז אני רוצה להסביר שזה רק עד גבול של 100%.

מיקי רוזנטל: תמיד זה רק עד 100%.

מיקי רוזנטל: בסדר.

משה גפני: תקראו בבקשה את התקנות, תוך כדי השבחים שוועדת הכספים נתנה לרשות המסים, לאלה שעוסקים בזה.

<יהודה בר-אור: ונהגי המוניות נתנו לכם גם סוף-סוף שבחים פעם אחת.

משה גפני: וגם נהגי המוניות נותנים לכם שבחים "חבל על הזמן", הייתי הולך מייד לבית-הכנסת לעשות "מי שברך".

משה גפני: ..

<ישי פרלמן: תקנות מס הכנסה (פחת) (הוראת שעה), התשע"ו-2016 תקנה 1 – תיקון תוספת ב' "בתקנות מס הכנסה (פחת), 1941 (להלן – התקנות העיקריות), בתוספת ב', בפרט III, בפסקת משנה (3)יא, אחרי פסקה (VIII) יבוא: "(IX) רכב מסוג M שסיווג המשנה שלו הוא מונית, כאמור בתקנה 271א(ד) לתקנות התעבורה, שצוין ברישיון הרכב שלו כרכב משולב מנוע (hybrid) – 1/3% 33.

<ישי פרלמן: " תקנה 2 – בחירת הדין החל אדם הזכאי לפחת לפי תקנות אלה וכן לפחת לפי פרט (III) (3)יא(ו) לתוספת ב' לתקנות העיקריות, זכאי לפחת לפי תקנות אלה או לפחת לפי הדין האחר, לפי בחירתו, ובלבד שלא יהיה זכאי לפחת בשיעור העולה על 100%.

<ישי פרלמן: "

<שלומית ארליך: את זה אתה אומר.

<שלומית ארליך: את זה לא צריך לכתוב.

<ישי פרלמן: זה כתוב בתקנות אחרות.

<ישי פרלמן: אני לא רוצה שיהיה חוסר הבנה.

<שלומית ארליך: אם זה כתוב – נוסיף את זה.

<שלומית ארליך: אם לא – זה יישאר "לפי בחירתו".

משה גפני: בסדר.

<ישי פרלמן: בסעיף התחולה אנחנו רוצים לבקש שזה יהיה בשנות מס עגולות, כלומר מ-2017 ועד סוף 2019.

<שלומית ארליך: בואו נדבר לרגע על התחולה.

<שלומית ארליך: בעצם אתם כותבים ש"תקנות אלה יחולו לגבי רכב שנרשם לראשונה...".

<שלומית ארליך: מה זה "נרשם לראשונה"?

<שלומית ארליך: איפה?

מיקי רוזנטל: במשרד הרישוי.

מיקי רוזנטל: צריך לכתוב את זה.

<שלומית ארליך: "בתקופה שמיום תחילתן של תקנות אלה עד סוף שנת המס 2018"?

<ישי פרלמן: "בתקופה שמיום ג' טבת התשע"ז (1 בינואר 2017) ועד סוף שנת המס 2019".

<שלומית ארליך: זה גם לא צוין בהחלטת הממשלה.

<שלומית ארליך: למה אתם מגבילים את זה?

<שלומית ארליך: בהחלטת הממשלה נקבע שזה יהיה הוראת שעה, אבל לא הייתה התייחסות לתקופה.

<שלומית ארליך: למה צמצמתם את התקופה?

<שלומית ארליך: למה קבעתם אותה בצורה הזו?

<אורי זיסקינד: היא לא מצומצמת- - -

מיקי רוזנטל: קשה לי להבין איזו נקודה.

משה גפני: רגע, הוא היה באמצע ההסבר לגבי הגבלת הזמן.

<אורי זיסקינד: התחלתי לומר שהכול נמצא בדיון.

<אורי זיסקינד: את זה צריך להחליט ביחד עם נהגי המוניות.

<אורי זיסקינד: הרעיון שלנו הוא לקבוע הוראת שעה של 3 שנים, לראות שיש השפעה, וככל שיש תועלת בצעד הזה אולי להאריך.

<אורי זיסקינד: 3 שנים זה זמן סביר.

מיקי רוזנטל: יש לי שאלה.

מיקי רוזנטל: נהג מונית קנה בשנת 2016 מכונית היברידית חדשה.

מיקי רוזנטל: בשנת 2017 הוא מוריד 33% פחת?

<אורי זיסקינד: לא, זה החל מ-1 בינואר 2017.

<ישי פרלמן: אנחנו מתמרצים את הקנייה, הולכים לתמרץ אנשים לקנות אחרי כניסת התקנות לתוקף.

מיקי רוזנטל: כלומר, רק מ-2017.

מיקי רוזנטל: וזה רק לשנתיים?

<אורי זיסקינד: ל-3 שנים.

משה גפני: הם אומרים עכשיו שאם יתברר שזה טוב אז יאריכו את זה.

<ישי פרלמן: תקנה 3 – תחולה "תקנות אלה יחולו לגבי רכב שנרשם לראשונה בתקופה שמיום ג' בטבת התשע"ז (1 בינואר 2017) ועד סוף שנת המס 2019.

<ישי פרלמן: "

משה גפני: צריך לכתוב גם את התאריך העברי.

משה גפני: תוך כדי שבחים לרשות המסים, מי בעד אישור תקנות מס הכנסה (פחת) (הוראת שעה), התשע"ו-2016 עם השינויים שנעשו במהלך הדיון?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: התקנות אושרו.

משה גפני: תודה רבה לכם.

משה גפני: הישיבה נעולה.